World of Music, Arts and Dance

WOMAD ( WOH-mad) eller World of Music, Arts and Dance er ein internasjonal kulturfestival. Det sentrale målet med WOMAD er å feira dei mange formene for musikk, kunst og dans som finst i verda.

 Historie 
WOMAD blei grunnlagt i 1980 av den engelske musikaren Peter Gabriel, i lag med Thomas Brooman, Bob Hooton, Mark Kidel, Stephen Pritchard, Martin Elbourne og Jonathan Arthur.Bright, Spencer: Peter Gabriel, an authorized biography (p. 180), Pan 1999.Derek Beres, review of "Between Two Worlds", 2006. Accessed: http://www.globalrhythm.net/Film/BetweenTwoWorlds.cfm Jonathan Arthur Steve Byrne og Valerie Hawthorn var dei opphavlege designerane. Den fyrste WOMAD-festivalen blei halden i Shepton Mallet i England i 1982. Publikum kunne mellom anna sjå Peter Gabriel, Don Cherry, The Beat, Drummers of Burundi, Echo & The Bunnymen, Imrat Khan, Prince Nico Mbarga, Peter Hammill, Simple Minds, Suns of Arqa, The Chieftains og Ekome National Dance Company, som var grunnlagt av Barrington, Angie, Pauline og Lorna Anderson, det nyskapande afrikanske kunstkompaniet i Storbritannia.

Gabriel og selskapet hans, som hadde finansiert WOMAD, stod overfor økonomisk ruin på grunn av dei høge kostnadene til festivalen det fyrste året. Dette var forverra av mangelen på passende transport til festivalstaden (Shepton Mallet Showground) og mangelen på publisitet. På forslag frå Tony Smith, manageren for Gabriel og Genesis, kom han og dei gjenverande medlemmene av Genesis, saman for å spela eit enkelt show under namnet Six of the Best i Milton Keynes. Denne framføringa inkluderte ei dynamisk opptreden av Ekome National Dance Company. Framsyninga redda selskapet og gjorde det mogleg å halda fleire WOMAD-tilskipingar.

Siden 1982 er det blitt halde WOMAD-festivalar over heile verda. Tilstellinga har teke kunstnarar til 27 land og underhalde over ein million menneske. Hovudarrangementet i Storbritannia slo seg ned ved Rivermead i Reading i Berkshire, frå 1990 til 2006. Han flytta så til Charlton Park i Wiltshire frå 2007.

Kjelder

Denne artikkelen bygger på «World of Music, Arts and Dance» frå ,  den 22. april 2024.  

Bakgrunnsstoff

Kategori:Musikkfestivalar i Storbritannia
Kategori:Peter Gabriel
Kategori:Skipingar i 1980